Делан Элчано (Делера къинхетам а, маршалла а хуьлда цунна) геланча вина вахийтина хилла Ӏамр бин Умаййат ад-Дамурий[9], Эфиопин паччахь волчу, (цуьнан цӀе Асхьама ю, ткъа цуьнан маьӀна совгӀат бохург ду), тӀаккха цо Делан Элчанан (Делера къинхетам а, маршалла а хуьлда цунна) кехат схьа а эцна, шен шина бӀаьрга тӀедиллина хилла, тӀаккха шен гӀанта тӀера охьа а воьссина, лаьтта охьа а хиъна, Бусалба дин тӀелаьцна цо, дика бусалба а хилла цунах. Делахь а, доьххьара цо Бусалба дин тӀелацар Абу ТӀелипан кӀантехула ДжаӀпарехула хилла. Нийса хьадисехь дийцина а ду, и веллачу дийнахь Пайхамара цунна тӀехь докъа ламаз дира аьлла[10]. Цуьнан каш тӀехь саццаза нур хилара гуш олуш а ду.